Prosopocoilus (Psalidoremus) inclinatus

Prosopocoilus inclinatus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor til stor (hannene 26-75 millimeter), avlang, matt brun til svart hjortebille. Store hanner har kraftige, lange kjever som er vinklet i midten og har 5-6 tenner i den ytre delen, hos mindre hanner er kjevene sigd- eller knivformede, gjerne sagtakkede på innersiden. Hodet har ikke noen påfallende kjøler eller knøler, pannen foran er bredt, U-formet innbuktet med et nokså stort, rundet framspring i midten. Antennene har en fire-leddet vifte. Pronotum er betydelig bredere enn langt, rektangulært med noe framskutte forhjørner. Hunnen er mindre, bredere og blankere enn hannen, uten forstørrede kjever. Hodet er grovt og kraftig punktert.

Levevis 
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse 
Arten er utbredt i Korea, det nordlige Kina og Japan.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prosopocoilus Westwood, 1845
 Underslekten Psalidoremus Motschulsky, 1862
 Prosopocoilus (Psalidoremus) inclinatus (Motschulsky, 1857)
 Prosopocoilus (Psalidoremus) inclinatus hachijoensis Nomura, 1960 - Japan
 Prosopocoilus (Psalidoremus) inclinatus inclinatus (Motschulsky, 1857) - Korea, Kina og Japan
 Prosopocoilus (Psalidoremus) inclinatus kuchinoerabuensis Shimizu & Murayama, 1998 - Japan
 Prosopocoilus (Psalidoremus) inclinatus kuroshimaensis Shimizu & Murayama, 2004
 Prosopocoilus (Psalidoremus) inclinatus mikuraensis Matsuoka & Takatoji, 2010
 Prosopocoilus (Psalidoremus) inclinatus yakushimaensis Adachi, 2014

Eksterne lenker 
 Bildegalleri over slekten (preparerte eksemplarer)
 Bildegalleri
 
 

Hjortebiller
Biller formelt beskrevet i 1857
Dyr formelt beskrevet av Viktor Ivanovich Motschulsky
Koreas insekter
Kinas insekter
Japans insekter